CELEX: 32013D0663
Language: sk
Date: 2013-11-14 00:00:00
Title: 2013/663/EÚ: Vykonávacie rozhodnutie Komisie zo 14. novembra 2013 , ktoré sa týka zamietnutia žiadosti o zrušenie zápisu názvu do Registra chránených označení pôvodu a chránených zemepisných označení v zmysle nariadenia Európskeho parlamentu a Rady (EÚ) č. 1151/2012 [Kołocz śląski/kołacz śląski (CHZO)] [oznámené pod číslom C(2013) 7626]

16.11.2013   
            
            
               SK
            
            
               Úradný vestník Európskej únie
            
            
               L 306/40
            
         VYKONÁVACIE ROZHODNUTIE KOMISIE
   zo 14. novembra 2013,
   ktoré sa týka zamietnutia žiadosti o zrušenie zápisu názvu do Registra chránených označení pôvodu a chránených zemepisných označení v zmysle nariadenia Európskeho parlamentu a Rady (EÚ) č. 1151/2012 [Kołocz śląski/kołacz śląski (CHZO)]
   [oznámené pod číslom C(2013) 7626]
   (Iba nemecké znenie je autentické)
   (2013/663/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 54 ods. 1,
   keďže:
   
               (1)
            
            
               V článku 54 ods. 1 prvom pododseku nariadenia (EÚ) č. 1151/2012 sa stanovuje, že popri žiadostiach výrobcov výrobkov uvádzaných na trh pod názvom zapísaným do registra môže Komisia zrušiť zápis chráneného zemepisného označenia v registri, ak nie je zabezpečený súlad s podmienkami špecifikácie alebo ak aspoň za posledných sedem rokov nebol na trh uvedený žiadny výrobok s daným chráneným zemepisným označením.
            
         
               (2)
            
            
               Komisia pristúpila k preskúmaniu žiadosti o zrušenie zápisu chráneného zemepisného označenia „Kołocz śląski/kołacz śląski“ v registri, ktorú Nemecko zaslalo 15. februára 2013 a ktorá bola Komisii doručená 18. februára 2013.
            
         
               (3)
            
            
               Na uvedenú žiadosť o zrušenie sa nevzťahuje žiaden z dvoch prípadov uvedených v článku 54 ods. 1 prvom pododseku nariadenia (EÚ) č. 1151/2012, a teda nie sú splnené podmienky stanovené v tomto článku.
            
         
               (4)
            
            
               Vzhľadom na uvedené skutočnosti musí byť žiadosť o zrušenie chráneného zemepisného označenia „Kołocz śląski/kołacz śląski“, ktorú predložilo Nemecko, zamietnutá.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Výboru pre politiku kvality poľnohospodárskych výrobkov,
            
         PRIJALA TOTO ROZHODNUTIE:
   Článok 1
   Žiadosť o zrušenie chráneného zemepisného označenia „Kołocz śląski/kołacz śląski“ sa zamieta.
   Článok 2
   Toto rozhodnutie je určené Spolkovej republike Nemecko.
   
      V Bruseli 14. novembra 2013
      
         
            Za Komisiu
         
         Dacian CIOLOȘ
         
            člen Komisie
         
      
   
   
      (1)  Ú. v. EÚ L 343, 14.12.2012, s. 1.